Marsikdo razmišlja, da bi se gradnje hiše lotil v lastni režiji. Tako bi prihranil veliko stroškov, hkrati pa ustvaril nekaj svojega. Občutek, da ste k bodočemu domu prispevali delček sebe in svoje ustvarjalnosti, je zagotovo prijeten. In z gradnjo hiše v lastni režiji ni nič narobe, če veste, kaj počnete. Priporočljivo je, da imate s tem vsaj nekaj izkušenj oziroma vključite nekoga, ki jih ima. Na voljo morate imeti veliko časa, prav tako je treba v proces gradnje vložiti ogromno truda in potrpljenja. Če niste prepričani, da to zmorete, vam svetujemo, da se za gradnjo v lastni režiji raje ne odločite. Za vas je v tem primeru bolj priporočljiva gradnja hiše na ključ
Res je, da z gradnjo v lastni režiji načeloma prihranite nekaj stroškov, vendar zgolj okoli 5 % od investicije. Ali vam je bolj pomemben vaš čas ali denar, je vaša odločitev. Težava se pojavi, če pride zaradi nestrokovnosti in neizkušenosti pri gradnji do napak, ki vas lahko kasneje stanejo ogromno. V tem primeru je delo zagotovo že na začetku priporočljivo prepustiti strokovnjakom, ki imajo z gradnjo izkušnje. Poskrbeli bodo, da bodo stvari stale tako, kot ste si zamislili.
Mnogi se sprašujejo, ali je prava izbira gradnja hiše na ključ ali hiše na delni ključ. Če se boste odločili za hišo na delni ključ, ki jo prevzamete v 4. gradbeni fazi, vedite, da vas čaka še veliko dela. Spet, če nimate dovolj časa in volje, je bolje, da se za to ne odločate. Čakajo vas še vse zaključne inštalacije, slikopleskarska in steklarska dela, polaganje talnih oblog, montaža sanitarne opreme in še kaj. Veliko bolj enostavno in udobno je zaključna dela prepustititi profesionalni pomoči, ki vas vodi vse do vselitve. Odločitev pa je seveda vaša.